I Wien ble Adele Sandrock en stjerne på scenen, og gjennom sitt turbulente privatliv og flere kontraktsbrudd forårsaket hun flere skandaler. Hun var en kort tid forlovet med forfatteren Alexander Roda Roda. I årene 1895–1898 var hun aktiv ved Hofburgtheater, hvor hennes eldre søster Wilhelmine også var skuespiller. Så dro hun på europaturné. Fra 1902 til 1905 opptrådte hun igjen ved Volkstheater i Wien, men klarte ikke å gjenta sine tidligere store suksesser.